১০ বছরের মধ্যেই চাঁদের মাটিতে মানুষের জন্য শহর, ঘোষণা মাস্কের

ওয়েব ডেস্ক: আগামী ১০ বছরের মধ্যেই চাঁদে শহর (Moon City) তৈরি করতে চলেছেন এলন মাস্ক (Elon Musk)। পৃথিবীর নিকটতম প্রতিবেশী চাঁদে মানুষের স্থায়ী শহর গড়ার লক্ষ্যকে অগ্রাধিকার দিয়েছেন মাস্ক।

ইলন মাস্ক বলেছেন, স্পেসএক্স তাদের চাঁদে একটি ‘স্বয়ংসম্পূর্ণ একটি শহর তৈরির দিকে মনোনিবেশ করেছেন। যা ১০ বছরেরও কম সময়ের মধ্যে করা সম্ভব হতে পারে। তিনি তার এক্স সোশ্যাল মিডিয়া প্ল্যাটফর্মে লিখেছেন যে, স্পেসএক্স এখনও পাঁচ থেকে সাত বছরের মধ্যে মঙ্গলে একটি শহর প্রতিষ্ঠার বিষয়ে মাস্কের দীর্ঘদিনের আকাঙ্ক্ষা পূরণের পরিকল্পনা করছে।

আরও পড়ুন: ক্যান্সারের কোন কোন টিকা ভারতে রয়েছে? খরচই বা কত? দেখে নিন একনজরে

তিনি মনে করেন, মানব সভ্যতাকে সুরক্ষিত রাখতে এবং পৃথিবীর বাইরে বিকল্প বাসস্থান গড়ে তোলার ক্ষেত্রে চাঁদে বসতি স্থাপন অনেক দ্রুত ও কার্যকর একটি পদক্ষেপ হবে। তবে তিনি জানিয়েছেন যে মঙ্গল জয়ের স্বপ্ন তিনি একেবারে ছাড়েননি। আগামী ৫ থেকে ৭ বছরের মধ্যে সেখানেও কার্যক্রম শুরু করার পরিকল্পনা রয়েছে। মঙ্গলে যাওয়ার চেষ্টা করবে, যার জন্য ২০২৭ সালের মার্চ মাসে একটি মনুষ্যবিহীন চন্দ্রযানের অবতরণের লক্ষ্য নির্ধারণ করা হয়েছে।